CELEX: 52017PC0540
Language: da
Date: 2017-06-26
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Unions Solidaritetsfond med henblik på at yde bistand til Italien

EUROPA-KOMMISSIONEN
            Bruxelles, den 26.6.2017
            COM(2017) 540 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Unions Solidaritetsfond med henblik på at yde bistand til Italien
            
               
         
         
            
               BEGRUNDELSE
            
            
               1.Baggrund for forslaget
            
            
               Dette forslag vedrører mobiliseringen af 1 196 797 579 EUR fra Den Europæiske Unions Solidaritetsfond (EUSF) med henblik på at yde bistand til Italien efter en række jordskælv, som fandt sted mellem august 2016 og januar 2017 i regionerne Abruzzo, Lazio, Marche og Umbrien. Denne mobilisering ledsages af forslag til ændringsbudget (FÆB) nr. 4/2017
                  1
               , hvori det foreslås at opføre de nødvendige forpligtelses- og betalingsbevillinger i det almindelige budget for 2017 efter modregning af det forskud, der allerede blev udbetalt i 2016 (30 000 000 EUR). 
            
            
               2.Oplysninger og betingelser
            
            
               Den 16. november 2016 modtog Kommissionen en første ansøgning om finansiel bistand under EUSF som følge af en række jordskælv i Abruzzo, Lazio, Marche og Umbrien, efter at de første skader blev konstateret den 24. august 2016. Denne første ansøgning var ufuldstændig, eftersom regionerne blev ramt af endnu en række jordskælv i slutningen af oktober 2016, og der stadig skulle foretages en vurdering af de yderligere skader. Den 18. januar, kort før den forventede indgivelse af den opdaterede ansøgning, blev området ramt af en tredje række jordskælv. Derfor indgav de italienske myndigheder den 15. februar 2017 en opdateret ansøgning med nye estimater over alle de skader, der var blevet forvoldt mellem den 24. august 2016 og den 18. januar 2017.
            
            
               Kommissionen har gennemgået ansøgningen i overensstemmelse med Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  2
                (herefter benævnt "EUSF-forordningen"), særlig dens artikel 2, 3 og 4. De vigtigste elementer i vurderingen gennemgås nedenfor.
            
            
               (1)I perioden mellem 24. august 2016 og 18. januar 2017 blev store områder i Appenninerne i det centrale Italien, og særligt regionerne Abruzzo, Lazio, Marche og Umbrien, ramt af en række kraftige jordskælv rangerende mellem 5,9 og 6,5 på Richterskalaen samt adskille efterskælv. 
            
            
               (2)Jordskælv er en naturkatastrofe og hører derfor ind under Den Europæiske Unions Solidaritetsfonds primære anvendelsesområde.
            
            
               (3)Italiens første ansøgning blev modtaget den 16. november 2016, dvs. inden for fristen på 12 uger efter konstateringen af de første skader den 24. august 2016. De italienske myndigheder understregede i deres ansøgning, at vurderingen af skaderne var ufuldstændig, og at de pågældende tal kun var foreløbige. Den endelige ansøgning blev kompletteret den 15. februar for at medtage alle de skader, der var opstået i perioden mellem 24. august 2016 og 18. januar 2017.
            
            
               (4)Italien anmodede i sin ansøgning om udbetaling af et forskud, jf. EUSF-forordningens artikel 4a. Den 29. november 2016 vedtog Kommissionen gennemførelsesafgørelse C(2016) 7861 om tildeling af et forskud på 30 000 000 EUR (det maksimale tilladte beløb efter bestemmelserne i EUSF-forordningen) af det forventede finansielle bidrag fra EUSF. Dette beløb blev efterfølgende udbetalt til Italien.
            
            
               (5)De italienske myndigheder har vurderet de samlede direkte skader som følge af katastrofen til at udgøre 21 878,8 mio. EUR. Dette beløb svarer til 1,36 % af Italiens BNI og overstiger tærskelværdien for anvendelse af Den Europæiske Unions Solidaritetsfond i tilfælde af en "større katastrofe", der for Italiens vedkommende er på 3 312,2 mio. EUR i 2016 (dvs. 3 mia. EUR i 2011-priser). Eftersom de anslåede samlede direkte skader overstiger denne tærskel for "større katastrofer", er katastrofen at betragte som en "større naturkatastrofe". 
            
            
               (6)Hvad angår katastrofens virkninger og konsekvenser omkom 299 personer som følge af jordskælvet den 24. august 2016, mens 390 personer blev hospitaliseret. Jordskælvet i oktober forårsagede ingen dødsfald. Yderligere 34 personer omkom under begivenhederne i januar. Andelen af befolkningen med behov for bistand i månederne efter jordskælvene den 26. og 30. oktober 2016 nåede den 7. november sit højeste med knap 32 000 personer. Flere tusinde personer skulle evakueres, herunder patienter på hospitalerne i Umbrien. Den 8. november 2016 nåede antallet af biståede personer op over 30 000 i de fire berørte regioner – 11 000 blev huset på hoteller og i anden indkvartering, både i de områder, der blev direkte ramt langs kysten i Marche, og i det umbriske bagland, mens andre blev huset på offentlige faciliteter, der blev stillet til rådighed af kommunerne. Området, som allerede var blevet hårdt ramt af begivenhederne i august og oktober, blev ramt af endnu en række jordskælv den 18. januar 2017 samt af kraftige snebyger, som førte til en fuldstændig isolering af adskillige landsbyer i Abruzzo og havde alvorlige negative indvirkninger på den berørte befolknings levevilkår. Eftersøgnings- og redningsaktionerne viste sig at være ekstremt vanskelige at gennemføre. 
            
            
               (7)Det område, der blev ramt af jordskælvet den 24. august 2016, er især kendetegnet ved landbrugs- og turismevirksomhed. Mange landbrugsejendomme blev ødelagt (lader og andre lagerbygninger samt udstyr). De berørte områder i Marche og Umbrien tæller langt flere service- og industrivirksomheder end de øvrige berørte områder. Virksomhederne i disse regioner har lidt meget alvorlig skade. Samtidig har jordskælvene haft negative konsekvenser for turismen, som stortrivedes i området. Mange ferieboliger, som var beliggende i nationalparker, fik betydelige skader. Eftersom jordskælvene ramte mange ældre bjerglandsbyer, som går tilbage til middelalderen, har der også været en stor beskadigelse af kulturarven. For eksempel blev hele Amatrices bymidte ødelagt efter jordskælvet den 24. august. Jordskælvet af 30. oktober ødelagde San Benedetto-klostret i Norcia, som går helt tilbage til det fjortende århundrede. 
            
            
               (8)Omkostningerne til nødhjælps- og genopretningstiltag, der er støtteberettigede i henhold til EUSF-forordningens artikel 3, stk. 2, anslås af de italienske myndigheder at udgøre 2 149 363 344 EUR og er fordelt på forskellige typer tiltag. Den største andel af omkostningerne vedrører udbedring af infrastruktur, især veje, efterfulgt af redningstjenester og midlertidig indlogering. 
            
            
               (9)De berørte regioner er "overgangsregioner og mere udviklede regioner" under de europæiske struktur- og investeringsfonde 2014-2020 (ESI-fondene). De italienske myndigheder har tilkendegivet over for Kommissionen, at de agter at omfordele midler fra programmer til genopretningstiltag under ESI-fondene.
            
            
               
            
               (10)Hvad angår gennemførelsen af EU-lovgivning om forebyggelse og forvaltning af katastroferisici pågår der i øjeblikket ingen overtrædelsesprocedure. Italien har anført, at der ikke findes nogen specifik EU-lovgivning vedrørende jordskælvsrisici. Imidlertid skal medlemsstaterne inden for rammerne af EU-lovgivningen om civilbeskyttelse
                  3
                foretage risikovurderinger på nationalt eller på et relevant subnationalt niveau og stille en sammenfatning af de relevante dele heraf til rådighed for Kommissionen senest den 22. december 2015 og derefter hvert tredje år. Italien har efterlevet denne bestemmelse og har allerede indgivet sin nationale oversigt over risici til Kommissionen (DG ECHO).
            
            
               (11)På datoen for indgivelse af ansøgningen var Italien ikke genstand for en traktatbrudssag om EU-lovgivning vedrørende denne naturkatastrofes art.
            
            
               (12)Ifølge de italienske myndigheder er der ingen forsikringsdækning af de støtteberettigede omkostninger.
            
         
         
            
               3.Finansiering med EUSF-bevillinger for 2016, 2017 og 2018
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  4
                (FFR-forordningen), særlig artikel 10, giver mulighed for at mobilisere EUSF inden for et årligt loft på 500 000 000 (i 2011-priser). Punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  5
                fastsætter betingelserne for mobilisering af EUSF.
            
            
               Eftersom solidaritet var den helt afgørende begrundelse for at oprette EUSF, mener Kommissionen, at støtten bør være progressiv. Det betyder, at den del af skaderne, der ligger over tærskelværdien for mobilisering af EUSF i forbindelse med "større katastrofer" (dvs. 0,6 % af BNI eller 3 mia. EUR i 2011-priser, alt efter hvad der er lavest), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne ved større katastrofer, er 2,5 % for de samlede direkte skader under tærskelværdien og 6 % for skader over tærskelværdien. For regionale katastrofer og katastrofer, der godkendes i henhold til "nabolandsbestemmelsen", er satsen på 2,5 %.
            
            
               Bidraget må ikke overstige de anslåede samlede omkostninger til de støtteberettigede tiltag. Metoden til beregning af støtten fra EUSF blev fastsat i fondens årsberetning for 2002-2003 og godkendt af Rådet og Europa-Parlamentet.
            
            
               Ud fra Italiens ansøgning beregnes støtten fra EUSF som følger baseret på de anslåede samlede direkte skader:
            
            
                     
                        Katastrofe
                     
                  
                  
                     
                        Samlede direkte skader  
                     
                     
                        (mio. EUR)
                     
                  
                  
                     
                        Tærskel for større natur-katastrofer
                     
                     
                        (mio. EUR)
                     
                  
                  
                     
                        2,5 % af direkte skader op til tærsklen 
                     
                     
                        (mio. EUR) 
                     
                  
                  
                     
                        6 % af direkte skader over tærsklen
                     
                     
                        (i EUR)
                     
                  
                  
                     
                        Samlet foreslået støttebeløb
                     
                     
                        (i EUR)
                     
                  
               
                     
                        ITALIEN 
                     
                  
                  
                     
                        21 878,767
                     
                  
                  
                     
                        3 312,242 
                     
                  
                  
                     
                        82 806 050 
                     
                  
                  
                     
                        1 113 991 529
                     
                  
                  
                     
                        1 196 797 579
                     
                  
               
                     
                        I ALT
                     
                  
                  
                     
                        1 196 797 579
                     
                  
               
               Det samlede beløb til rådighed for mobilisering af EUSF var i begyndelsen af 2017 1 115 121 612 EUR, svarende til summen af bevillingen for 2017 på 563 081 210 EUR (dvs. 500 000 000 EUR i 2011-priser), jf. artikel 10, stk. 1, i FFR-forordningen, plus den samlede bevilling for 2016 på 552 040 402 EUR (dvs. 500 000 000 EUR i 2011-priser), som ikke var blevet udnyttet og var fremført til det efterfølgende år, jf. FFR-forordningens artikel 10, stk. 2.
            
            
               På nuværende tidspunkt af 2017 kan der mobiliseres 902 826 499 EUR. Det svarer til det samlede beløb til rådighed for mobilisering af EUSF i begyndelsen af 2017 (1 115 121 612 EUR) minus en tidligere mobilisering
                  6
                (71 524 810 EUR) og minus det tilbageholdte beløb på 140 770 303 EUR for at opfylde kravet om tilbageholdelse af 25 % af det årlige beløb for 2017 frem til den 1. oktober 2017, jf. FFR-forordningens artikel 10, stk. 1. 
            
            
               Dette beløb er ikke tilstrækkeligt til at dække hele mobiliseringen af EUSF til fordel for Italien. Kommissionen finder imidlertid, at betingelserne i FFR-forordningens artikel 10, stk. 2, er opfyldt, og foreslår at dække forskellen på 293 971 080 EUR (1 196 797 579 EUR minus 902 826 499 EUR under budgetbevillingerne 2017) med det årlige beløb, der er til rådighed i 2018.
            
            
            
                     
                        Oversigt over EUSF-finansieringen
                     
                  
                  
                     
                        Beløb
                     
                     
                        EUR
                     
                  
               
                     
                        2016-bevilling fremført til 2017
                     
                  
                  
                     
                        552 040 402
                     
                  
               
                     
                        2017-bevilling
                     
                  
                  
                     
                        563 081 210
                     
                     
                        ----------------
                     
                  
               
                     
                        Til rådighed i alt i begyndelsen af 2017
                     
                  
                  
                     
                        1 115 121 612
                     
                  
               
                     
                        minus allerede mobiliseret i 2017
                     
                  
                  
                     
                        -71 524 810
                     
                  
               
                     
                        minus tilbageholdelse af 25 % af 2017-bevillingen
                     
                  
                  
                     
                        -140 770 303
                     
                     
                        ----------------
                     
                  
               
                     
                        Maksimalt nuværende rådighedsbeløb (2016+2017-bevillinger)
                     
                  
                  
                     
                        902 826 499
                     
                  
               
                     
                        Resterende beløb, som overføres fra 2018-bevillingen
                     
                  
                  
                     
                        293 971 080
                     
                  
               
                     
                        Foreslået bistand til Italien i alt
                     
                  
                  
                     
                        1 196 797 579
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Unions Solidaritetsfond med henblik på at yde bistand til Italien
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  7
               , særlig artikel 4, stk. 3,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  8
               , særlig punkt 11,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               1.Den Europæiske Unions Solidaritetsfond ("fonden") har til formål at gøre det muligt for Unionen at reagere hurtigt, effektivt og smidigt på katastrofesituationer for at udvise solidaritet med befolkningen i regioner, der rammes af naturkatastrofer. 
            
            
               2.Fonden må ikke overstige et årligt beløb på 500 000 000 EUR (i 2011-priser), jf. artikel 10, stk. 1, i Rådets forordning (EU, Euratom) nr. 1311/2013
                  9
                (FFR-forordningen). Hele 2016-bevillingen er uudnyttet og er blevet fremført til det efterfølgende år i overensstemmelse med FFR-forordningens artikel 10, stk. 2. Der er endnu ikke trukket på 2017-bevillingen.
            
            
                3.Den 16. november indgav Italien en ansøgning om mobilisering af fonden efter en række jordskælv, der ramte regionerne Abruzzo, Lazio, Marche og Umbrien den 24. august 2016. De allerede ramte regioner blev efterfølgende ramt af flere jordskælv, hvilket øgede omfanget af de allerede konstaterede skader betydeligt. Italien indgav sin endelige ansøgning den 15. februar 2017 med nye estimater over alle de skader, der var blevet forvoldt mellem den 24. august 2016 og den 18. januar 2017.
            
            
               5.Italiens ansøgning opfylder betingelserne for at modtage et finansielt bidrag fra fonden, jf. artikel 4 i forordning (EF) nr. 2012/2002.
            
            
               7.Fonden bør derfor mobiliseres med henblik på at yde et finansielt bidrag til Italien.
            
            
               8.Eftersom det beløb, der kan mobiliseres i 2017, ikke dækker hele bidraget, bør forskellen finansieres ved hjælp af det årlige beløb til rådighed for 2018, jf. artikel 10, stk. 2, i forordning (EU, Euratom) nr. 1311/2013.
            
            
               9.For at minimere den tid, det tager at mobilisere fonden, bør denne afgørelse anvendes fra datoen for dens vedtagelse —
            
            
               VEDTAGET DENNE AFGØRELSE
            
            
               Artikel 1
            
            
               Inden for rammerne af Unionens almindelige budget for regnskabsåret 2017 stiller Den Europæiske Unions Solidaritetsfond et beløb på 1 196 797 579 EUR til rådighed for Italien i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra … [the date of its adoption]**.
            
            
               
                  10Udfærdiget i Bruxelles, den .
            
            
               
                  På Europa-Parlamentets vegne
                        
                        
                        
                        På Rådets vegne
               
            
         
         
            
                  
                     (1)
                  COM(2017) 541 af 26.6.2017.
               
               
                  
                     (2)
                  Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002, s. 3) som ændret ved Europa-Parlamentets og Rådets forordning (EU) nr. 661/2014 af 15. maj 2014 (EUT L 189 af 27.6.2014, s.143).
               
               
                  
                     (3)
                  Artikel 6 i Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (EUT L 347 af 20.12.2013, s. 924).
               
               
                  
                     (4)
                  EUT L 347 af 20.12. 2013, s. 884.
               
               
                  
                     (5)
                  EUT C 373 af 20.12.2013, s. 1.
               
               
                  
                     (6)
                  Europa-Parlamentets og Rådets afgørelse (EU) 2017/741 af 5. april 2017 om anvendelse af Den Europæiske Unions Solidaritetsfond til at yde bistand til Det Forenede Kongerige, Cypern og Portugal (EUT L 111 af 24.4.2017, s. 6) og det ledsagende ændringsbudget nr. 1/2017 (EUT L 136 af 2.5.2017, s. 1).
               
               
                  
                     (7)
                  EUT L 311 af 14.11. 2002, s. 3.
               
               
                  
                     (8)
                  EUT C 373 af 20.12.2013, s. 1.
               
               
                  
                     (9)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (10)
                   Date to be inserted by the Parliament before the publication in OJ.